У1988 годзе вопытнага кіраўніка пераманіў да сябе старшыня калгаса імя Леніна А.П.Прэдка. Ён будаваў садок для дзяцей калгаснікаў, і яму патрэбны быў такі творчы чалавек, як Чарнецкая. Зноў трэба было пачынаць усё спачатку. Вядома, быў вопыт, было крыху лягчэй, чым у 1981-м. Паступова ўстанова, якую ўзначальвала Леакадзія Браніславаўна, стала ўзорам для іншых. У 1991 годзе дзіцячы сад стаў удзельнікам Усесаюзнай выстаўкі дасягненняў народнай гаспадаркі, а яго загадчыца ўдастоена сярэбранага медаля УВДНГ.